ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Δεκεμβρίου 1995 που αφορά δύο αιτήσεις παρέκκλισης που υπέβαλε η Ιταλική Δημοκρατία βάσει του άρθρου 8 παράγραφος 2 στοιχείο γ) της οδηγίας 70/156/ΕΟΚ του Συμβουλίου για την προσέγγιση των νομοθεσιών των κρατών μελών σχετικά με την έγκριση τύπου των μηχανοκίνητων οχημάτων και των ρυμουλκουμένων τους (Το κείμενο στην ιταλική γλώσσα είναι το μόνο αυθεντικό) (96/22/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 70/156/ΕΟΚ του Συμβουλίου της 6ης Φεβρουαρίου 1970 για την προσέγγιση των νομοθεσιών των κρατών μελών σχετικά με την έγκριση τύπου των μηχανοκίνητων οχημάτων και των ρυμουλκουμένων τους (1), όπως τροποποιήθηκε τελευταία από την οδηγία 93/81/ΕΟΚ (2) της Επιτροπής,

Εκτιμώντας:

τις δύο αιτήσεις που υπέβαλαν οι αρχές της Ιταλικής Δημοκρατίας στις 4 Οκτωβρίου 1995 να εγκριθεί από την Επιτροπή παρέκκλιση βάσει του άρθρου 8 παράγραφος 2 στοιχείο γ) της οδηγίας 70/156/ΕΟΚ 7 ότι οι εν λόγω αιτήσεις περιέχουν όλα τα στοιχεία που απαιτεί το προαναφερθέν άρθρο 8 7 ότι οι εν λόγω αιτήσεις αφορούν την τοποθέτηση σε τρεις τύπους οχημάτων τρίτου φακού πέδησης που έχει περιληφθεί στην κατηγορία ECE S3 σύμφωνα με τον κανονισμό αριθ. 7 της ECE (Οικονομική Επιτροπή για την Ευρώπη των Ηνωμένων Εθνών) και τοποθετείται σύμφωνα με τον κανονισμό αριθ. 48 της ECE.

ότι είναι βάσιμοι οι λόγοι που προβάλλονται, δηλαδή ότι οι εν λόγω φακοί πέδησης, καθώς και η τοποθέτησή τους, δεν πληρούν τις απαιτήσεις της οδηγίας 76/758/ΕΟΚ του Συμβουλίου (3), όπως τροποποιήθηκε τελευταία από την οδηγία 89/516/ΕΟΚ της Επιτροπής (4), όσον αφορά τους φακούς όγκου, τους εμπρόσθιους φακούς θέσης, τους οπίσθιους φακούς θέσης και τους φακούς πέδησης των μηχανοκίνητων οχημάτων και των ρυμουλκουμένων τους, καθώς και τις απαιτήσεις της οδηγίας 76/756/ΕΟΚ (5), όπως τροποποιήθηκε τελευταία από την οδηγία 91/663/ΕΟΚ της Επιτροπής (6) 7

όσον αφορά την τοποθέτηση των διατάξεων φωτισμού και φωτεινής σηματοδότησης των μηχανοκίνητων οχημάτων και των ρυμουλκουμένων τους 7 ότι οι περιγραφές των δοκιμών και τα αποτελέσματά τους καθώς και η συμμόρφωση προς τους κανονισμούς αριθ. 7 και 48 ECE καθιστούν δυνατή την εξασφάλιση ικανοποιητικού επιπέδου ασφαλείας 7

ότι οι σχετικές οδηγίες θα αποτελέσουν αντικείμενο τροποποιήσεων προκειμένου να επιτραπεί η παραγωγή και τοποθέτηση των εν λόγω φακών πέδησης και, εν αναμονή των τροποποιήσεων, είναι δικαιολογημένο το αίτημα να επιτραπεί η χορήγηση έγκρισης ΕΟΚ για τους τρεις τύπους οχημάτων οι οποίοι εξοπλίζονται με τους φακούς πέδησης που αναφέρονται στην αίτηση 7

ότι η επιτροπή για την προσαρμογή στην τεχνική πρόοδο των οδηγιών που αφορούν την εξάλειψη των τεχνικών εμποδίων στις εμπορικές συναλλαγές στον τομέα των μηχανοκίνητων οχημάτων, η οποία έχει συσταθεί σύμφωνα με την οδηγία 70/156/ΕΟΚ, συμφωνεί με το μέτρο που προβλέπει η παρούσα απόφαση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Επιτροπή εγκρίνει τις αιτήσεις παρέκκλισης για τη χορήγηση έγκρισης ΕΟΚ που υπέβαλε η Ιταλική Δημοκρατία στις 4 Οκτωβρίου 1995, βάσει του άρθρου 8 παράγραφος 2 στοιχείο γ) της οδηγίας 70/156/ΕΟΚ, όσον αφορά την παραγωγή και τοποθέτηση τρίτου φακού πέδησης που έχει περιληφθεί στην κατηγορία ECE S3 σύμφωνα με τον κανονισμό αριθ. 7 της Οικονομικής Επιτροπής για την Ευρώπη των Ηνωμένων Εθνών (ECE) και τοποθετείται σύμφωνα με τον κανονισμό αριθ. 48 ECE.

Άρθρο 2

Η παρούσα απόφαση απευθύνεται στην Ιταλική Δημοκρατία.

Βρυξέλλες, 19 Δεκεμβρίου 1995.

Για την Επιτροπή

Martin BANGEMANN

Μέλος της Επιτροπής

(1) ΕΕ αριθ. L 42 της 23. 2. 1970, σ. 1.

(2) ΕΕ αριθ. L 264 της 23. 10. 1993, σ. 49.

(3) ΕΕ αριθ. L 262 της 27. 9. 1976, σ. 54.

(4) ΕΕ αριθ. L 265 της 12. 9. 1989, σ. 1.

(5) ΕΕ αριθ. L 262 της 27. 9. 1976, σ. 1.

(6) ΕΕ αριθ. L 366 της 31. 12. 1991, σ. 17.